b'\n_START_ARTICLE_\nBlazonavimas (heraldika)\n_START_PARAGRAPH_\nBlazonavimas (pranc. blason \xe2\x80\x93 herbas) \xe2\x80\x93 herbo apra\xc5\xa1ymas (atpasakojimas) pagal heraldikos taisykles._NEWLINE_\xc5\xa0ios \xe2\x80\x9ekalbos\xe2\x80\x9c mok\xc4\x97jimas leid\xc5\xbeia heraldikos specialistams (ir ne tik) perteikti herb\xc4\x85 nenaudojant vaizdini\xc5\xb3 priemoni\xc5\xb3. Tai labai tiksli kalba, kartu ir paprasta._NEWLINE_Kiekvienas herbo elementas yra glaud\xc5\xbeiai susij\xc4\x99s su kitais. Kuo senesnis herbas, tuo lengviau j\xc4\xaf blazonuoti (apra\xc5\xa1yti), nes kuo senesnis herbas, tuo ma\xc5\xbeiau jis turi element\xc5\xb3.\n_START_SECTION_\nBenedikto XVI herbas\n_START_PARAGRAPH_\nBlazonavimas (be heraldini\xc5\xb3 spalv\xc5\xb3 termin\xc5\xb3):_NEWLINE__NEWLINE_Popie\xc5\xbeiaus Benedikto XVI herbas \xe2\x80\x93 auksiniame herbiniame skyde (pagrindinis ir svarbiausias blazonavimo elementas), raudoname lenktais kra\xc5\xa1tais spindulyje (antras pagal svarb\xc4\x85 herbo elementas \xe2\x80\x93 heroldin\xc4\x97 fig\xc5\xabra) auksin\xc4\x97 \xc5\xa0v. Jok\xc5\xabbo kriaukl\xc4\x97 (Mobilioji fig\xc5\xabra). De\xc5\xa1iniajame vir\xc5\xa1utiniame lauke juoda mauro galva su raudona kar\xc5\xabna, raudonu auskaru ir raudona apykakle. Kairiajame vir\xc5\xa1utiniame lauke ant u\xc5\xbepakalini\xc5\xb3 koj\xc5\xb3 stovi juodas lokys su raudonais nagais ir i\xc5\xa1ki\xc5\xa1tu raudonu lie\xc5\xbeuviu. Per juosmen\xc4\xaf sidabrine juosta perri\xc5\xa1tas raudonas balnas su \xc4\xaf\xc5\xbeambiu sidabriniu kry\xc5\xbeiumi.'